माधुरी दीक्षित और शिल्पा शेट्टी ने 'मैं आई हूं यूपी बिहार लूटने' पर किया जोरदार डांस, Video हुआ वायरल  
माधुरी दीक्षित ने दी कमाल की चुनौती
शिल्पा शेट्टी ने भी किया जबरदस्त मुकाबला
डांस वीडियो हुआ वायरल
माधुरी दीक्षित (Madhuri Dixit) बॉलीवुड की अधिकतर हीरोइनों की प्रेरणा स्रोत रही हैं. शिल्पा शेटी (Shilpa Shetty) भी ऐसी ही एक्ट्रेसेस में से हैं.  माधुरी दीक्षित 'सुपर डांसर चैप्टर 3 (Super Dancer Chapter 3)' के सेट पर आएंगी तो शिल्पा शेट्टी उन्हें देख हैरान रह जाएंगी. शिल्पा शेट्टी (Shilpa Shetty) माधुरी की बहुत बड़ी प्रशंसक रही हैं. शिल्पा शेट्टी 'तेजाब (Tezaab)' के बाद उन्हें पसंद करने लगी थीं और उनके जैसा बनना और नाचना चाहती थी. 'सुपर डांसर चैप्टर 3' पर शिल्पा शेट्टी (Shilpa Shetty) और माधुरी दीक्षित (Madhuri Dixit) का जबरदस्त डांस भी देखने को मिलेगा, और दोनों ही कमाल का डांस करेंगी. 
A post shared by Sony Entertainment Television (@sonytvofficial) on Feb 13, 2019 at 8:40am PST
'सुपर डांसर चैप्टर 3 (Super Dancer Chapter 3)' के सेट पर शिल्पा शेट्टी (Shilpa Shetty) के सह-जजों ने सुझाव दिया कि उन्हें माधुरी दीक्षित (Madhuri Dixit) के साथ डांस करना चाहिए, तो शिल्पा के पैर जम गए. शिल्पा शेट्टी ने कहा कि उन्होंने बहुत सारे शो किए हैं और यहां तक कि उन्होंने प्रभुदेवा के साथ भी डांस किया है लेकिन माधुरी के सामने उनके साथ उनके गानों पर डांस करना बहुत अधिक प्रेशर है. शिल्पा के सह-जजों और दर्शकों ने उन्हें माधुरी के साथ डांस करने के लिए प्रोत्साहित किया. यहां तक कि माधुरी ने भी यह कहकर उनका हौसला बढ़ाया कि वह बहुत अच्छी डांसर हैं. बहुत प्रोत्साहन के बाद शिल्पा स्टेज पर गईं और रॉक स्टार की तरह परफॉर्म किया.
A post shared by Sony Entertainment Television (@sonytvofficial) on Feb 13, 2019 at 1:48am PST
शिल्पा शेट्टी (Shilpa Shetty) अपने इस अनुभव के बारे में कहती हैं, "मुझे माधुरीजी को देखना बहुत पसंद है. कहीं न कहीं अवचेतन रूप से मेरी यह इच्छा थी...मैंने सोचा था कि जब मैं एक अभिनेत्री बनूंगी तो लोग मुझे माधुरी जी की तरह एक डांसर के रूप में याद करें. मुझे लगता है कि कहीं न कहीं लोग मेरे डांस को पसंद करने लगे थे. लेकिन माधुरीजी की अदाएं, मूव्स, शैली और उनकी मुस्कान, मैं एक बड़ी प्रशंसक थी और अब भी हूं."
A post shared by Sony Entertainment Television (@sonytvofficial) on Feb 13, 2019 at 8:43am PST
अभिनेत्रियों ने एक-दूसरे के सुपरहिट गानों 'घाघरा' और 'मैं आई हूं यूपी बिहार लूटने' पर एक साथ डांस किया. शिल्पा शेट्टी (Shilpa Shetty) के लिए यह फैन गर्ल पल था और उन्हें माधुरी के साथ कदम मिलाना बहुत मजेदार लगा. जब माधुरी ने उनके डांस कौशल की तारीफ की, शिल्पा बहुत भावुक हो गईं और अपने आंसुओं को रोक नहीं सकीं. शिल्पा उन्हें मिली प्रतिक्रिया से अभिभूत थीं और माधुरी के साथ मंच साझा करके उत्साहित थीं. 
शिल्पा की तारीफ करते हुए, माधुरी दीक्षित ने कहा, "जब मुझे लोगों से प्यार मिलता है, तो बहुत अच्छा लगता है. वे बहुत अच्छा डांस करती हैं. जिस तरह से वह अपनी कमर हिलाती हैं वह अद्भुत है और उनका डांस देखना मुझे बहुत पसंद है" माधुरी से इस तरह के शब्द सुनने के बाद शिल्पा की आंखों में आंसू आ गए और उन्होंने कहा, “बस माधुरी जी से इतना सुनना भी बहुत बड़ी उपलब्धि है. मुझे ऐसा लगता है कि मैंने जीवन में कुछ हासिल किया है. आपका तो क्लोज-अप ही पैसा वसूल है. हमें अपने पूरे शरीर को हिलाने में इतनी मेहनत करनी पड़ती है, लेकिन आप तो अपने एक्सप्रेशंस के साथ गाने के साथ न्याय कर देती हैं और आपको डांस करने की भी जरूरत नहीं है."